26.4.2023
DA
Den Europæiske Unions Tidende
L 111/3
(7)
For at gennemføre de forpligtelser, der er fastsat i forordning (EU) 2021/1119, og Unionens bidrag i henhold til Parisaftalen bør Unionens lovgivningsmæssige ramme for at nå 2030-målet for reduktion af drivhusgasemissionerne tilpasses.
(8)
Forordning (EU) 2018/842 fastsætter medlemsstaternes forpligtelser med hensyn til deres mindstebidrag for perioden fra 2021 til 2030 med henblik på opfyldelse af Unionens nuværende mål for reduktion af drivhusgasemi­ ssionerne på 30 % i 2030 i forhold til niveauet i 2005 i de sektorer, der er omfattet af nævnte forordnings artikel 2.
Forordningen fastsætter også regler om fastsættelse af årlige emissionstildelinger og evaluering af medlemsstaternes fremskridt med at opnå deres minimumsbidrag.
(9)
Selv om emissionshandel også vil finde anvendelse på drivhusgasemissioner fra søtransport samt fra bygninger, vejtransport og yderligere sektorer, bør anvendelsesområdet for forordning (EU) 2018/842 fastholdes.
Forordning (EU) 2018/842 bør derfor fortsat finde anvendelse på drivhusgasemissioner fra indenlandsk sejlads, men ikke fra international sejlads.
Inkluderingen af kommunale affaldsforbrændingsanlæg i bilag I til direktiv 2003/87/EF, med henblik på nævnte direktivs artikel 14 og 15, bør heller ikke ændre anvendelsesområdet for forordning (EU) 2018/842.
Drivhusgasemissionerne fra en medlemsstat, der er omfattet af forordning (EU) 2018/842, og som skal tages i betragtning i forbindelse med overensstemmelseskontrol, vil fortsat blive fastlagt efter afslutningen af revisioner af opgørelserne i overensstemmelse med Europa-Parlamentets og Rådets forordning (EU) 2018/1999 (10).
(10)
I overensstemmelse med IPCC's retningslinjer for nationale drivhusgasopgørelser fra 2006 indberettes CO2emissioner fra biomasse til energi i opgørelseskategorierne arealanvendelse, ændret arealanvendelse og skovbrug i henhold til forordning (EU) 2018/841.
For at undgå dobbelttælling sættes drivhusgasemissioner fra biobrændstoffer, flydende biobrændsler og biomassebrændsler til nul med henblik på bestemmelse af drivhusgase­ missioner i henhold til forordning (EU) 2018/842.
For at tage hensyn til virkningerne af indirekte ændret arealanvendelse og for at fremme sådanne brændstoffers og brændslers bæredygtighed er det vigtigt, at alle medlemsstaterne gennemfører Europa-Parlamentets og Rådets direktiv (EU) 2018/2001 (11) fuldt ud, herunder dets kriterier for bæredygtighed og drivhusgasemissionsbesparelser for sådanne brændstoffer og brændsler.
(11)
I nogle sektorer er drivhusgasemissionerne enten steget eller forblevet stabile.
I sin meddelelse af 17. september 2020 om »Styrkelse af Europas klimaambitioner for 2030 — Investering i en klimaneutral fremtid til gavn for borgerne« anførte Kommissionen, at det øgede overordnede 2030-mål for reduktion af drivhusgasemissioner kun kan nås med bidrag fra alle sektorer.
(12)
I sine konklusioner af 11. december 2020 anførte Det Europæiske Råd, at det nye 2030-mål for reduktion af drivhusgasemissionerne vil blive opfyldt af medlemsstaterne i fællesskab på den mest omkostningseffektive måde, at alle medlemsstater vil deltage i denne indsats under hensyntagen til retfærdighed og solidaritet, samtidig med at ingen lades i stikken, og at det nye 2030-mål skal nås på en måde, der bevarer Unionens konkurrenceevne og tager hensyn til medlemsstaternes forskellige udgangspunkter, særlige nationale forhold og drivhusgasemissionsredukti­ onspotentiale, herunder for medlemsstater og øer, samt den indsats, der gøres.
(13)
For at nå det nye EU-mål for 2030 om at reducere nettodrivhusgasemissionerne med mindst 55 % sammenlignet med 1990-niveauerne vil de sektorer, der er omfattet af forordning (EU) 2018/842, skulle reducere deres drivhusga­ semissioner progressivt, indtil de når – 40 % sammenlignet med 2005-niveauerne i 2030.
Forordning (EU) 2018/842 bidrager også til at opfylde målsætningerne i Parisaftalen samt til Unionens mål om klimaneutralitet senest i 2050 i henhold til forordning (EU) 2021/1119, hvis opnåelse kræver konvergens mellem alle medlemsstaters indsats over tid under hensyntagen til specifikke nationale omstændigheder.
(10) Europa-Parlamentets og Rådets forordning (EU) 2018/1999 af 11. december 2018 om forvaltning af energiunionen og klimaindsatsen, om ændring af Europa-Parlamentets og Rådets forordning (EF) nr.
663/2009 og (EF) nr.
715/2009, EuropaParlamentets og Rådets direktiv 94/22/EF, 98/70/EF, 2009/31/EF, 2009/73/EF, 2010/31/EU, 2012/27/EU og 2013/30/EU, Rådets direktiv 2009/119/EF og (EU) 2015/652 og om ophævelse af Europa-Parlamentets og Rådets forordning (EU) nr.
525/2013 (EUT L 328 af 21.12.2018, s. 1).
(11) Europa-Parlamentets og Rådets direktiv (EU) 2018/2001 af 11. december 2018 om fremme af anvendelsen af energi fra vedvarende energikilder (EUT L 328 af 21.12.2018, s. 82).